Čudesni sastojak

Poznata istraživačica Lejla probudila se i otišla u kupaonicu. Prala je zube kad je na prozor sletjela ptičica. Iz kljuna je ispustila pismo omotano crvenom vrpcom.  
 U pismu je pisalo: „Draga Lejla, imam veliki problem. Kraljica Maštosvijeta zamolila me da za njen rođendan napravim ceremoniju s puno kolača. Željela bih napraviti čudesnu tortu na pet katova, ali mi nedostaje jedan sastojak – zlatni cvijet.“   
Pismo je bilo potpisano s gospođa M. Lejla nije znala tko je to, ali je željela pomoći. Oprostila se od svojega dvorca na oblaku, spakirala se i pozvala jednoroga Roka. Odletjeli su u nizine.   
Letjeli su i letjeli dok se Roko nije umorio. Sletjeli su blizu neke spilje da se malo odmore. Roko je mislio da je dobio sunčanicu jer mu je sve postalo mračnije. Lejla mu je objasnila da je to pala noć. Nisu imali vremena za dugo spavanje, ali su ipak ušli u spilju. Spilja je bila puna svjetlucavih kristala. Lejla je upalila vatru, a Roko je pravio krevete od lišća. Otišli su spavati. Roko se bojao mraka pa mu je kristalni sjaj godio. Svanulo je jutro te su krenuli dalje. Letjeli su iznad mora. Vjetar je jako zapuhao pa su pali u more. Na sreću, valovi su ih otplavili do otoka Banana. Kad je Lejla otvorila oči, vidjela je puno žutih stvorenja u trapericama. Bili su to Minioni. Otok je bio pun stabala s gomilama banana. Roko i Lejla bili su gladni pa su im Minioni ponudili banane. Poigrali su se i odlučili krenuti dalje. Skoro su zaboravili potražiti zlatni cvijet. Nažalost, cvijeta nije bilo. Morali su nastaviti put, ali Rokova krila bila su mokra pa nisu mogli poletjeti. Minioni su čuli za taj problem i ponudili su im leteći tepih napravljen od lista palme i malo bananske čarolije. Lejla i Roko su im zahvalili i krenuli dalje. Lebdjeli su nad morem. Dugo, jako dugo. Letjeli su danju i noću. Za ručak su jeli banane jer je tepih imao spremnik u koji su Minioni natrpali više od stotinu. Odmorili su se na otoku Kokos u šumi kokosa. Ubrali su nekoliko. Malo su šetali i naišli na rijeku. Popili su mlijeko iz nekoliko kokosa i ljuskom zagrabili vodu. Vodu su stavili u spremnik i onda su se sjetili… moraju potražiti zlatni cvijet. Potraga nije uspješno završila pa su krenuli dalje.   
Lebdjeli su iznad Vilinskog otoka kada je pala noć. Šuma na otoku je bila rasvijetljena lampicama. Roka je zanimalo zašto šuma svijetli i odlučio je skrenuti u nju. Što su se više približavali šumi, to su jače osjećali razne mirise. Kad su se skroz približili, shvatili su da se bliži Božić. Vidjeli su razne životinje. Upoznali su se s vilenjakom Tonijem. Toni je izrađivao božićna drvca i odlučio izraditi jedno i njima. Roko je drvce stavio u drugi spremnik na tepihu. Upoznali su vilu Zvončicu koja je izrađivala ukrase za bor. U posjet su došli i Minioni. Roko je prisutne upitao raste li u blizini zlatni cvijet, ali oni su rekli da takav cvijet nisu nikad vidjeli. Ipak su ga odlučili potražiti, ali nisu uspjeli. Lejla i Roko bili su sretni što im prijatelji pomažu, ali su morali krenuti dalje.  
Toniju je sinula ideja. Rekao je „Možemo li se svi zajedno fotografirati da imamo uspomenu na ovu predivnu večer?“ Fotka je ispala jako lijepo. Zvončica je odlučila za svakog napraviti staklenu kuglicu za bor u koju će staviti tu fotografiju. Svi su joj bili jako zahvalni.   
Lejla i Roko krenuli su dalje. Lebdjeli su i naišli na kopno. Izgubili su kontrolu nad tepihom i pali u podzemlje. Roko je glasno jaukao. Lejla je dozivala pomoć i napokon je stigao jedan miš i zapitao: „Što se dogodilo?“ Lejla je rekla „Pali smo, a Roko je ozlijedio nogu! Možete li nam, molim vas, pomoći?“ Miš zvan Miško pozvao je hitnu. Dok je Roko bio u bolnici, uzrujana Lejla bila je kod Miška. Roko je dva dana bio u bolnici. Na kraju se ispostavilo da nije slomio nogu. Roka su dovezli natrag u podzemlje. Lejla je bila sretna što ga vidi i odmah ga je zagrlila. Upitala ga je: „Ako ti nije slomljena noga, zašto si onda bio dva dana u bolnici?“ Roko je rekao „O, duga priča. Rekli su da sam samo uganuo gležanj, ali od silne nervoze toliko sam vode popio da sam morao na WC. Kad sam bio gotov, pokušao sam otvoriti vrata, ali ona su zapela. Morao sam prenoćiti u WC-u do jutra kada me sestra pronašla i napokon oslobodila.“   
„Boli li te noga još uvijek?“ pitala je Lejla. „Ne“, rekao je Roko. Odlučili su se prošetati podzemljem iako su znali da tamo neće naći cvijet jer nema sunčeve svjetlosti. Bila je gužva jer su mravi nosili hranu. Na šetnji im se pridružio Miško. Rekao je „Da barem mogu probati sir s Mjeseca.“ To je bio Miškov najveći san. Lejla je šapnula Roku u uho: „Idemo u svemir.“ Roko je odmah kimnuo glavom. Lejla i Roko otputovali su u svemir na letećem tepihu. Tepih je imao gumb kojim se pretvarao u svemirski brod. Otputovali su na Mjesec, uzeli malo sira i stavili zastavicu. Nešto je zasjajilo i oni su ugledali zlatni cvijet. Bili su sretni i uzbuđeni jer je duga potraga napokon završila.  
Letjeli su prema planetu Maštosvijetu i vidjeli da im ponestaje goriva. U zadnji čas ugledali su putokaz na kojem je pisalo Čudograd. Oko njih je bilo puno neobičnih i čudesnih stvari. Sreli su jednu gospođu i pitali ju za pomoć. Na vratu je imala tetovirano slovo M i shvatili su da je to gospođa koja im je napisala pismo. Dali su joj zlatni cvijet s Mjeseca, a ona im se zahvalila.   
Nisu ostali na proslavi, iako su bili pozvani, jer su žurili Mišku odnijeti sir, a njemu se srce rastopilo od sreće.   
 Nakon dugog i zabavnog putovanja vratili su se kući. Okitili su bor koji im je izradio Toni kuglicama s fotografijom svojih prijatelja koje je napravila Zvončica. Rastužili su se zato što nisu s njima pa su odlučili da će ih uskoro ponovno posjetiti.

Ljiljana Suhić, 5. razred